OpenLLM-France/wikimedia huggingface dataset:
# Hipokreizenn

Pa c'hoarvez ur c'hren-douar, e vez graet gant hipokreizenn (pe fokus ha dangreizenn) evit ober anv eus poent loc'h an torr sismek war ar frailh. Graet e vez epikreizenn eus eztaoladur an hipokreizenn war c'horre an Douar.
Evit lec'hiañ orin ar c'hren-douar e vez graet gant muzulioù diazezet war fenomen ar wagenn sismek. Evel en holl fenomenoù gwagenn e fizik e kresk diasurter un hevelep muzulioù gant an hirder gwagenn a vez pledet gantañ.
A-bouez bras eo rak gant ar c'hrenoù-douar kreñv e vez skignet ul lodenn vat eus o energiezh laosket dindan stumm gwagennoù sismek dezho hirderioù gwagenn hir-tre. Diaes eo kavout petra eo donder resis ar gwagennoù-se.

## Hipokreizenn an tarzhadennoù en aer

Da-geñver un darzhadenn nukleel e talvez an hipokreizenn (ground zero e saozneg) evit ar poent a zo war gorre an douar a-blom dindan an darzhadenn (pa c'hoarvez en aer), el lec'h m'emañ an impakt brasañ.

## Gerdarzh

Henc'hresianeg υπόκεντρον: ger-ha-ger : dindan ar greizenn.

## Gwelet ivez

* Epikreizenn
* Kren-douar
* Skeul Richter

## Daveoù ha notennoù

* ↑ "Dangreizenn" hervez TermOfis (Ofis Publik ar Brezhoneg)
# Beg Kêr Penn Hir

Beg Kêr Penn Hir, pe Beg Penn Hir, zo ur beg-douar lec'hiet e Lokmaria-Kaer hag a verk, a-gevret get tour-tan Porzh-Noaloù (gourenez Rewiz), ar strizh-mor a zigor àr pleg-mor ar Mor Bihan.
Enni e kaver delwenn vras Intron-Varia Kêrdro, kizellet get Jules-Charles Le Bozec, ha Taol-vaen ar Vein Plat.
# Mor Bihan Gwened

Ar Mor Bihan eo an anv a vez graet a-gozh eus ar pleg-mor a-dal da gêr Gwened. Pan eer e-maez anezhañ e tegouezher er Mor Bras, anv boutin ar Meurvor Atlantel.
Diwar anv ar pleg-mor-se eo bet krouet anv an departamant Mor-Bihan, skrivet Morbihan e galleg.

## Kumunioù ar Mor Bihan

| An Alre An Arvor-Baden An Arzh | Ar Bonoù Aradon Arzhon-Rewiz | Baden Enizenac'h Gwened | Hezoù Lokentaz Lokmaria-Kaer | Noaloù Plougouvelen Sant-Armael | Sarzhav Sine Teiz |

## Inizi

Meur a enez zo er Mor Bihan.
| An Arzh An Inizig An Iruz An Uinenn Ar Bladig Ar Gorn Vihan Ar Louarnig Vras Ar Poent Ar Runioù | Ar Runioù Ar Vezid Vihan Ar Vezid Vras Belaeron Berder Boedig Boed Braneg Dentenn | Dervenneg Enez al Lern Enez ar Gazeg (Er Gazeg) Enez ar Lannig Ar C'halvez (Enez Hiz) Enez Koulev Enez Pirenn Enezig Kerlez Enizenac'h (Izenac'h) | Gavriniz Godeg Govihan Ilurig Ilur Kistinig Ar C'hozhti Kreizig Logodenn Vihan | Logodenn Vras Mañsell Molavr Mouziouz Penn Bleiz Radeneg Seniz Skibidenn Taskon | Troanig Île aux Oiseaux Inizi Brouel An Draeneg Vihan An Draeneg Vras |
a vo kavet e Wikimedia Commons.
# Kanton Kemper-1

Kanton Kemper-1 :
| Lec'hiadur kanton Kemper-1 e departamant Penn-ar-Bed ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Penn-ar-Bed |
| Arondisamant(où) | Arondisamant Kastellin Arondisamant Kemper |
| Kod kanton | 29 23 |
| Pennlec'h | Kemper |
| Kuzulierien Amzer gefridi | Armelle Huruguen Stéphane Le Bourdo 2015-2021 |
| Stadegoù ||
| Poblañs | 40 492 ann. (2019) |
| Gorread | km² |
| Adrannoù ||
| Kumunioù | 6 + lodenn Kemper |
| kemmañ |
Kanton Kemper-1, da lâret kentañ kanton Kemper, eo ur rann velestradurel eus Frañs, e departamant Penn-ar-Bed, e Breizh.

## Kumunioù
### Betek 2015

Kanton Kemper-1 a yae ul lodenn eus kumun Kemper d'ober anezhañ.

### Abaoe 2015

* Kemper (lodenn) ;
* Gwengad ;
* Lokorn ;
* Plogoneg ;
* Ploneiz ;
* Ploveilh ;
* Pluguen.

## Istor

Roll ar guzulierien departamant :
| Amzer gefridi | Anv | Strollad |
| 2015-2021 | Armelle Huruguen Stéphane Le Bourdo | PS PS |
| 2008-2015 | Georges Kergonna | PS |
| 2001-2008 | Jean-Louis Gagnepain | DL |

## Daveoù

* (fr) INSEE, poblañs lezennel kantonioù Penn-ar-Bed, 2007

## Gwelet ivez

* Kantonioù Penn-ar-Bed
* Roll kumunioù departamant Penn-ar-Bed
# Kanton Kemper-2

Kanton Kemper-2 :
| Lec'hiadur kanton Kemper-2 e departamant Penn-ar-Bed ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Penn-ar-Bed |
| Arondisamant(où) | Arondisamant Kemper |
| Kod kanton | 29 24 |
| Pennlec'h | Kemper |
| Kuzulierien Amzer gefridi | Isabelle Assih Jean-Marc Tanguy 2015-2021 |
| Stadegoù ||
| Poblañs | 39 433 ann. (2019) |
| Gorread | km² |
| Adrannoù ||
| Kumunioù | lodenn Kemper |
| kemmañ |
Kanton Kemper-2, da lâret eil kanton Kemper, eo ur rann velestradurel eus Frañs, e departamant Penn-ar-Bed, e Breizh.

## Kumunioù
### Betek 2015

Kanton Kemper-2 a yae ul lodenn eus kumun Kemper ha kumun an Erge-Vras en he fezh d'ober anezhañ.

### Abaoe 2015

Kanton Kemper-2 a ya nemet ul lodenn eus kumun Kemper d'ober anezhañ.

## Istor

Roll ar guzulierien departamant :
| Amzer gefridi | Anv | Strollad | Kalite |
| 2015-2021 | Isabelle Assih Jean-Marc Tanguy | PS PS | Kuzulier-kêr Kemper |
| 2001-2015 | Maryvonne Blondin | PS | Senedourez (abaoe 2008) |
| 1988-2001 | Pierre Faucher | PS | Maer an Erge-Vras (1989-2001) |

## Daveoù

* (fr) INSEE, poblañs lezennel kantonioù Penn-ar-Bed, 2007

## Gwelet ivez

* Kantonioù Penn-ar-Bed
* Roll kumunioù departamant Penn-ar-Bed
# Kevalaouriezh

Ar gevalaouriezh (pe kapitalouriezh) a zo ur reizhiad armerzhel ma vez ar c'henwerzh, ar greanterezh hag an araezioù kenderc'hañ e dalc'h perc'henned prevez, o deus da bal tennañ gounidigezh (buz pe gorvo) diouto. E-touez pennaennoù ar gevalaouriezh emañ dastumadur ar c'hevala, ar marc'hadoù kevezus, pe al labour c'hopret. En un ekonomiezh kevalaour e vez divizet prizioù ar madoù hag ar servijoù gant ar re a gemer perzh en eskemmoù.
Meur a seurt kevalaouriezh a zo, hervez pouez ar gevezusted, roll ar reolenniñ, ha tachenn ar berc'henniezh publik. Menegiñ a c'heller, da skouer, ar gevalaouriezh lezober, ar gevalaouriezh providañs, hag ar gevalaouriezh Stad. Da heul diskar ar c'hladdalc'helezh eo deuet ar gevalaouriezh da vezañ ar reizhiad armerzhel pennañ e broioù ar C'hornôg.
a vo kavet e Wikimedia Commons.
# Paol Kalvez

Paol Kalvez :
| Anv ofisiel | Paul Le Calvez |
| Anv pluenn | Paol Kalvez |
| Obererezh | Danevellour Prederour Kazetenner Troour |
| Ganedigezh | e 1924 e Lokournan, Breizh |
| Marv | 29 a viz Gouhere 2021 |
| Yezh skrivañ | Brezhoneg |
| Luskad lennegel | Imbourc'h |
| Oberennoù pennañ ||
| Kambr ar stered Sklêrijenn ar Feiz kristen (troidigezh) ||
| kemmañ |
Paol Kalvez a oa ur skrivagner bet ganet er bloavezh 1924 ha marvet d'an 29 a viz Gouhere 2021. Un emsaver e oa ha skrivet en deus meur a bennad.

## Buhez

Ganet e voe e Lokournan e 1924, e vamm a oa o terc’hel meur a stal er vourc’h hag e dad a oa mañsoner eus e vicher. Desavet eo bet e brezhoneg betek an oad a 13 vloaz.
Mont a reas da studiañ al latin, al lennegezh, an douenoniezh hag ar brederouriezh e skolioù kristen, e Bro-Okitania hag e Bro-Dunizia. Fellout a rae dezhañ mont da visioner. Soudardet eo bet e 1943 betek 1945. Daoust dezhañ klask bout misioner ha beleg, e voe nac'het dezhañ hag e tistroas el Lu e-men e teuas da vout kontaouer hag is-ofisour. En em staliañ a reas e Roazhon.
Tad eo da zaou vugel en deus desavet e brezhoneg.

## Labour emsaver

Bet eo bet unan eus renerien bouezusañ KEAV e-pad ur mare, a-gevret gant Ronan Huon ha Vefa de Bellaing hag e kengrouas SADED gant Guy Étienne ha Youenn Olier. Sevel a reas darempredoù etre KEAV ha SADED eus 1963 da 1967. War-lerc'h e kuitas embregerezhioù Guy Étienne evit labourat e savadurioù katolik gant Youenn Olier. Klasket en doa skoulmañ darempredoù etre KEAV ha Skol An Emsav (SAE) er bloavezh-skol 1970-71, pa oa SAE ur gevredigezh kristen. Paouez a reas da labourat evit KEAV e 1978.
Ur paot-mat a bennadoù en deus skrivet evit ar gelaouenn Imbourc'h ha kavout a reer lod eus e brederiadennoù, merket don gant ar feiz kristen, war load Emglev An Tiegezhioù. Kenderc'hel a reas al labour kroget gant Marsel Klerg evit sevel ha skridaozañ ur breviel e brezhoneg e 12 levrenn (Lennadurioù kristen).
E 2007, Paol Kalvez en deus skrivet ul levr, Kambr ar stered, embannet gant an ti-embann Mouladurioù Hor Yezh. Ennañ e kaver un c'hendiviz gant Malo Bouessel du Bourg a-zivout red e vuhez en tu all da bevar-ugent vloaz hag e gejadennoù gant tud zo evel Lanza del Vasto da skouer.
E 2015 ez eo embannet e droidigezh eus ar c'helc'hlizher "Lumen Fidei" skrivet gant ar pab Frañsez, troet "Sklêrijenn ar Feiz kristen" gantañ.

## Notennoù

* ↑ Gw. ar pennad Paol Kalvez war load KEAV : Paol Kalvez
* ↑ Agence Bretagne Presse
* ↑ https://www.argedour.bzh/aet-eo-paol-kalvez-da-anaon/
* ↑ Load Emglev an Tiegezhioù
* ↑ Ur vurutelladenn amañ : Kambr ar stered, Paol Kalvez (2007)
* ↑ Gw. ar pennad Lumen Fidei e brezhoneg war load Ar Gedour Mag (galleg)
# Luftwaffe (Wehrmacht)

Al Luftwaffe a oa nijlu ar Wehrmacht alaman e-pad an Eil Brezel-bed. Nerzhioù nijlu alamagn e-pad ar C'hentañ Brezel-bed, al Luftstreitkräfte eus al lu douar hag ar Marine-Fliegerabteilung evit ar morlu Kriegsmarine, a oa bet roet lam dezhi e 1920 hervez disoc'h Feur-emglev Versailhez a redie Alamagn da chom hep kaout eus un nijlu.
E-pad ar mare etre an daou vrezel Bed, an nijourien alaman a oa gourdonet dre guzh o tremen e-biou eus ar feur-emglev e bazenn nij Lipetsk. Gant ma oa ar strollad Nazi o kemer nerzh ha dre torridigezh Feur-emglev Versailhez ganto, al Luftwaffe a oa bet krouet d'ar 26 a viz Ebrel 1935. Al Lejion Kondor eus al Luftwaffe a gemeras perzh e Brezel diabarzh Spagn. Ar brezel a zuio da vezañ ul lec'h gourdoniñ evit an nijerien, ar c'hirri-nij hag ar strategiezhoù brezel. An disoc'h a voe da lakaat al Luftwaffe da vezañ arbennikaet, ha gant ul lañs teknikel brasoc'h evit darn an nijluioù dre ar bed. Pouezus e voe an darvoud-se dre ma roio lañs bras da nerzhioù an Trede Reich e 1939.
Hañv 1939, al Luftwaffe a oa savet gant 28 Geschwaders (flodad).

## Pennadoù kar

* Luftwaffe

## Rummadoù kar

Rummad:Nijvaoù al Luftwaffe e Breizh
Rummad:Nijerezioù alaman aet d'ar strad e Breizh e-pad an Eil brezel-bed
# Kelc'h

Ar c'helc'h a zo anezhañ ur grommenn blaen serr a c'hoarvez eus kement poent eus ur plaen a zo keitpell diouzh ur poent roet, anvet "kreizenn ar c'helc'h". Ar pellder boutin-se etre ar poentoù eus ur c'helc'h hag e greizenn a vez graet skin anezhañ.
Rannet eo ar plaen e div lodenn gant ar c'helc'h : an diabarzh hag an diavaez (e gwirionez ez eus un trede lodenn : ar vevenn etre an diabarzh hag an diavaez). Er yezh pemdez e c'heller ober "kelc'h" eus ar vevenn (an drolinenn), pe eus an holl figurenn : ar vevenn hag an diabarzh. Hiziv an deiz e matematik e vez graet "kelc'h" eus ar vevenn (ar grommenn), tra ma vez graet "disk" eus an diabarzh (ar c'horreenn).
En ur spas n-ment e vez graet sferenn eus teskad ar poentoù a zo keitpell diouzh ur greizenn. Setu ez eus ur sferenn div-vent eus ar c'helc'h.

### Termenadurioù all

| Kordenn a reer eus ar segmantoù a zo o daou benn war ar c'helc'h. Gwareg-kelc'h' a reer eus al lodennoù eus ar c'helc'h bonnet gant daou boent. Skin a reer eus ar segmantoù etre ar greizenn hag ur poent eus ar c'helc'h. Diametr a reer eus ar c'herdin a dremen dre ar greizenn. Tañjantenn a reer eus an eeunennoù a stok ouzh ar c'helc'h en ur poent hepken. Kornad a reer eus al lodennoù eus an disk a zo etre daou skin. Segmant kelc'hiek a reer eus al lodennoù eus an disk a zo etre ur gordenn hag ur wareg-kelc'h, dezho ar memes pennoù. | Linennoù stag ouzh ar c'helc'h | Kornad ha segmant kelc'hiek. |

## Gwelet ivez

* Kelc’h enskrivet
* Kelc’h troskrivet
* Kelc’h Euler
* Kelc’h trigonometrek
* Levr III Elfennoù Euklides
* Skoulmad Napoleon
* Sferenn
# Sonerezh folk

Sonerezh ha kanaouennoù sonet gant binvioù n'int ket tredanet peurvuiañ e-giz ar sonerien gwechall, daoust ma vez kavet nemedennoù evel ar sonerezh country hag a zo deuet da vezañ diouzh ar c'hiz e Stadoù Unanet Amerika. Ar c'h-country music, ar sonerezh cajun, iwerzhonat a zo e meur a geñver muzik folk. Lodenn vrasañ ar pezh anver sonerezh Breizh anezhañ a zo eus familh vras ar folk. Ster orin ar ger a zo ar bobl pe an dud er yezhoù german, ar saozneg da skouer. Ar folklore a zo lennegezh pe gouiziegezh ar bobl pe an dud. Folk music a dalvez neuze sonerezh ar bobl.
# Taolennadur Cram

Taolennadur Cram ar molekulennoù organek a ro an tu d'o daolennañ en egor (3M).
Diazezet eo an doare taolennañ-se war un nebeud reolennoù eeun :
${\ce {C-C}}$
# Roumania

Roumania (roumaneg : România) zo ur Stad en Europa, ezelez eus Unaniezh Europa abaoe ar 1añ a viz Genver 2007. Bukarest eo he c'hêr-benn. Ur c'hroaz-hent eo e Kreiz, Reter hag Gevred Europa. Harzoù ar vro a zo gant Ukraina en norzh ha reter, Hungaria er C'hornôg, Serbia er Gevred, Bulgaria er su, Moldova er reter, hag ar Mor Du er Gevred. Un hin kevandirel a zo er vro, war ur gorread 238397 km2 ha gant ur boblañs a 19 milion a dud. Eno e vez kavet an eil stêr hirañ en Europa, an Danav.

## Notennoù ha daveennoù

* ↑ (en) The World Factbook
# Meurvor Indez

Ur meurvor er su da Azia, er reter da Afrika hag er c'hornaoueg da Aostralazia eo Meurvor Indez . Anvet eo diwar hini Indez, da lavaret eo an holl vroioù el ledenez vras m'emañ India, Pakistan ha Bangladesh enni.
War e riblennoù hanternoz e kaver Ledenez Arabia, Iran, Pakistan, India, Bangladesh, Tailand, Malaysia, Indonezia hag Aostralia. Er c'hornôg e kaver aodoù Afrika (Djibouti, Kenya, Tanzania, Madagaskar, Mozambik, Moris) hag er Su emañ Meurvor ar Su. Dre un emglev etrebroadel emañ e harz gant ar Meurvor atlantel war led Kab ar Pikernigoù (20° E), gant ar Meurvor Habask war hed enez Tasmania ha gant Meurvor Antarktika war an 60vet hed Su. Gant Meurvor Indez ez eus ur gorread 75 milion a km².
# Chloebia

Chloebia :
| Chloebia gouldiae, tresadenn (1849) gant Des Murs. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Estrildidae |
| Anv skiantel ||
| Chloebia Reichenbach, 1862 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Chloebia a zo ur genad e rummatadur an evned, krouet e 1862 gant ar skiantour alaman Ludwig Reichenbach (1793-1879).

## Spesadoù

N'eus nemet ur spesad golvaneged er genad-mañ : Chloebia gouldiae, brosezat e norzh Aostralia (eus Aostralia ar C'hornôg da viz Queensland).

## Notennoù ha daveennoù

* ↑ (en) Roadennoù IOC World Bird List diwar-benn Estrildidae/Chloebia (lennet e-barzh d'an 23 a viz C'hwevrer 2025).
# Frañsez (pab)

Frañsez Pab an Iliz katolik roman :
| Frañsez e 2021 ||
| Miserando atque eligendo "Dibabet dre drugarez" ||
| Ganedigezh | 17 a viz Du 1936 Buenos Aires, Arc'hantina |
| Dilennet da bab | 13 a viz Meurzh 2013 |
| En e raok | Benead XVI |
| Roll ar bibien : kronologiezh · hervez al lizherenneg ||
| kemmañ |
Frañsez (Franciscus e latin, Francesco en italianeg, Francisco e kastilhaneg), ganet Jorge Mario Bergoglio e 1936 e Buenos Aires, eo eskob Roma hag hervez an hengoun an 266vet pab. Ar jezuist kentañ eo da vezañ pab, an hini kentañ genidik eus Amerika hag eus an hantervoul su, hag an hini kentañ ne zeu ket eus Europa abaoe ar sirian Gregor III en VIII$^{vet}$ kantved. Dibabet en deus e anv pab en enor da Frañsez a Asiz.
Urziet e voe da veleg e 1969, hag arc'heskob Buenos Aires e 1998. Anvet e voe da gardinal e 2001 gant Yann-Baol II. Dilennet e voe da bab d'an 13 a viz Meurzh 2013 gant ar c'honklav.
Mirout a ra ar pab Frañsez menoioù an Iliz diwar-benn an diforc'hañ, dizimez ar veleien ha belegiñ ar merc'hed, met lakaet en deus loc'h en un diviz war an diagonezed ha lakaet en deus merc'hed da vezañ izili leunberzh dikaster Kuria Roma. Soñjal a ra dezhañ e dlefe an Iliz bezañ degemerusoc'h ouzh an dud LGDT, hag a-du eo evit ma vefe anavezet ar c'houpladoù heñvelreviat gant al lezenn. Kavet en deus abeg er gevalaouriezh diroll hag ar vevezuniadouriezh.

## Kelc'hlizhiri

Troet eo bet e brezhoneg e gelc'hlizher kentañ Lumen Fidei (29 a viz Mezheven 2013) diwar-benn ar feiz kristen gant Paol Kalvez.
Displeget eo bet e eil kelc'hlizher Laudato Si (24 a viz Mae 2015), diwar-benn tommadur ar blanedenn, gant Minihi Levenez.
Fratelli tutti eo anvet e drede kelc'hlizher (3 a viz Here 2020), da lavaret eo « Holl vreudeur ». Diwar-benn « ar vreudeuriezh hag ar mignoniezh sokial » eo.

## Yec'hed

Klañvidik eo ar pab Frañsez dreist-holl gant kudennoù analañ ha skevent, tennet e oa bet dezhañ ul lodenn eus ur skevent pa oa eñ yaouank. Er bloavezhioù diwezehañ, eo bet tapet alies gant ar grip ha da gaout bronchitoù er goañv. Kudennoù d'an daoulin en deus ivez ha sciatica ar pezh a rediñ anezhañ da vezañ muioc'h-mui oc'h implij ur gador-ruilh, pe ur bazh-bale.
D'ar 14 a viz C'hwevrer 2025 eo bet degemeret en ospital (Fondazione Policlinico Universitario Agostino Gemelli) e Roma evit kudennoù analañ, a-benn ar fin eo tapet gant un danijenn skevent.

## Notennoù ha daveennoù

* ↑ (fr) ["François 1er ou François ?", pennad-skrid gant Le Monde]
* ↑ distaget e spagnoleg ha en italianeg
* ↑ (br) niv. 152 (miz Du 2016). Displegadenn bremañ enlinenn war lec’hienn Eskopti Kemper ha Leon : "Laudato Si - eur pennad-kinnig"
* ↑ Pope Francis in Critical Condition After ‘Respiratory Crisis,’ Vatican Says
# Kador rodek

Ur gador rodek, pe kador-ruilh, a vez implijet gant tud ha n'hallont ket bale abalamour d'ur c'hleñved pe war-lerc'h ur gwallzarvoud. Peurvuiañ e vez rodoù bras ouzh o diadreñv ha rodoù bihan ouzh o diaraok. Kadorioù rodek zo ivez da c'hoari.

## Notennoù ha daveennoù

* ↑ Butt, Muhammad Bilal (2020-01-22). Disabled Sports: Sports wheelchairs a hope for disabled sportsman. Youth Publishers (Which owns Pakistan Times).
# Carl Jacob Sundevall

Carl Jacob Sundevall, bet ganet d'an 22 a viz Kerzu 1801 e Högestad (Skania, Sveden) hag aet da Anaon d'an 2 a viz C'hwevrer 1875 e Stockholm, a oa ul loenoniour svedat.
a vo kavet e Wikimedia Commons.
E studioù a reas e skol-veur Lund ma voe doktoret e 1826. En 1827-1828 e veajas da C'hevredazia. E 1830 e voe anvet da vedisin.
E 1838 e kemeras perzh en un ergerzhadeg c'hall da Spitsbergen, renet gant Joseph Paul Gaimard (1796-1858).

## Listenn al laboused studiet gantañ
### Kerentiadoù

* A : Acanthisittidae,
* C : Callaeidae, Ciconiidae, Cisticolidae,
* P : Platysteiridae, Ploceidae,
* R : Rhipiduridae,
* T : Thinocoridae.

### Genadoù

* A : Amblyospiza,
* C : Camaroptera, Colorhamphus, Corythopis, Cyclorhynchus,
* E : Elaenia, Eremomela,
* H : Hymenops,
* L : Leptodon,
* M : Melitograis,
* O : Ortygospiza,
* P : Pinarochroa, Prodotiscus,
* R : Rhamphotrygon,
* S : Spilopelia, Spiloptila, Spizocorys.

### Spesadoù

* A
    Anthoscopus punctifrons (remiz Soudan), Anthus brachyurus, caffer ha lineiventris,
* B
    Bradypterus sylvaticus, Butastur rufipennis, Buteogallus schistaceus,
* C
    Catriscus brevirostris, Cecropis semirufa,
* E
    Eremomela scotops hag usticollis,
* H
    Hieraaetus wahlbergi, Hirundo atrocaerulea ha dimidiata,
* N : Nesoctites micromegas,
* P
    Paragallinula angulata, Petrochelidon spilodera, Phylloscopus trochiloides (puig-Rusia), Picumnus nebulosus ha spilogaster, Pogoniulus bilineatus, Prodotiscus regulus, Pseudhirundo griseopyga,
* S
    Spheniscus mendiculus (mank Galápagos), Spizocorys conirostris ha fringillaris, Stactolaema leucotis, Streptopelia capicola ha roseogrisea (turzhunell doñv).
# Chloebia gouldiae

Chloebia gouldiae :
| Chloebia gouldiae (ur par). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Passeriformes |
| Kerentiad : | Estrildidae |
| Genad : | Chloebia |
| Anv skiantel ||
| Chloebia gouldiae (Gould, 1844) ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Chloebia gouldiae a zo ur spesad golvaneged bihan eus ar c'herentiad Estrildidae. Ar spesad nemetañ er genad Chloebia an hini eo.
Anvet e voe Amadina Gouldiae (kentanv) da gentañ-penn (e 1844) gant ar skiantour saoz John Gould (1804-1881).

## Boued

Bevañ a ra diwar c'hreun ha had dreist-holl.

## Annezva

Emañ brosezat ar spesad e hanternoz Aostralia (betek kornôg Kab York).

## Liammoù diavaez

* (en) Erythrura gouldiae el lec'hienn BirdLife International.
* (en) Chloebia gouldiae e lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Chloebia gouldiae el lec'hienn Avibase.
# Gisela Aostria

Gisela Aostria (1856-1932) a oa ur briñsez aostrian, merc'h d'an impalaer Franz Joseph Iañ ha d'e bried Elisabeth von Österreich-Ungarn.
# Pathet Lao

Ar Pathet Lao (Lao: ປະເທດລາວ, Pa thēt Lāo "Broad Lao") a vez graet eus un aozadur politikel ha milourel komunour e Laos, savet e-kreiz an XX$^{vet}$ kantved. Al luskad a gemeras ar galloud e 1975, goude brezel diabarzh Laos. Ar Pathet Lao a oa chomet liammet don gant komunisted Vietnam. E-pad ar brezel-diabarzh, e oa urzhiet, dafaret betek suj da Arme Pobl Vietnam. Stourmet o devoa asambles a-enep an nerzhioù enep-komunour e-pad Brezel Vietnam. Gant an amzer o redek an anv Pathet Lao a zo deuet da vezañ un termenadur hollek evit ar gomunourien eus Laos.

## Istor

Ar strollad politikel Pathet Lao a oa anvet da gentañ "Strollad ar re Lao" (1955–1972) ha goude-se "Strollad dispac'hel ar bobl Lao" (1972–bremañ). Pennoù bras ar Pathet Lao e oa ar Priñs Souphanouvong, Kaysone Phomvihane, Phoumi Vongvichit, Nouhak Phoumsavanh ha Khamtay Siphandone.
Skourr politikel ar Pathet Lao, anvet an "Talbenn brogarour Lao" (Lao: Neo Lao Hak Xat) a voe implijet e meur a gevredad e gouarnamantoù adalek ar bloavezh 1956.